Responsabilitati KAM (Key Account Manager) pentru Roberta – Erbasu

Linii generale

KAM (Managerul responsabil cu clientii de baza ai firmei) nu numai ca reprezinta firma Roberta Erbasu in teritoriu, dar, intr-un anume sens, este firma Roberta Erbasu. Astfel, el poarta responsabilitatea de a reflecta politicile si reputatia firmei de onestitate si lucru corect cu piata.
Rolul esential al KAM este sa faca sa ajunga produsele firmei Roberta Erbasu in miinile consumatorilor. Pentru ca aceasta sa se intimple, KAM trateaza in principal cu cumparatori de stoc – denumiti generic CLIENTI -, detailisti sau engrosisti.

KAMul stimuleaza cresterea cererii pentru produsele firmei Roberta Erbasu prin distributie, vinzare directa si activitati de merchandising, si prin informarea pietii despre calitatile si performantele produselor. KAM mareste volumul de vinzare generat de cererea de produse Roberta Erbasu, prin eliminarea lipsurilor de stoc (OOS – Out of Stock) la clientii cu care lucreaza.

Intr-un cuvint, KAM ajuta firma mama sa vinda mai mult din produsele sale si incurajeaza si ajuta revinzarea acestora, fie catre alti clienti (secundari), fie direct catre consumator. In acelasi timp, protejeaza interesele firmei mama, asigurind ca marfa vinduta e platita integral, prin crearea de bunavointa, si prin informarea firmei mama despre evolutiile din piata.

Fiecare KAM este unic responsabil pentru un anumit teritoriu. KAM nu este un  preluator de comenzi sau un lucrator in piata, ci un manager al teritoriului (sectiunii) alocat. El are de lucru cu engrosistii, detailistii, si, dupa caz, distribuitorii si personalul acestora. Atunci cind e cazul, el reprezinta firma in relatiile cu autoritatile regionale si corpurile de control regionale si guvernamentale. Cu orice client, el trebuie sa planifice stocul si marimea acestuia si sa ajute clientul sa-si organizeze vinzarea.

Obiectivele KAM (Key Account Managerului)

Principalul obiectiv al KAM este sa asigure firmei mama un avantaj in distributie, prezenta in magazin / locul de vinzare si relatie cu clientul, fata de orsicare alt concurent. Pentru a obtine asta, KAMul trebuie:

1. Sa vinda volum de marfa si cresterea distributiei.

a) astfel incit toate marcile si tipurile de produse ale firmei mama sa fie la indemina cumparatorilor / consumatorilor ;

b) prin vinzarea ofertelor speciale /  a promotiilor, care au ca scop cresterea cumpararii.

2. Sa ajute piata sa revinda.

a) prin obtinerea de spatiu de raft si pozitie in raft

b) prin display-uri (= aglomerari de marfa) 

c) prin convingerea clientilor sa sustina afacerea cu propriile promotii si actiuni.

3. Sa cladeasca bunavointa.

a) fiecare client trebuie tratat ca si cum ar fi UNICUL client pe care il are

b) prin lucrul IN PARTENERIAT 

c) prin intelegerea obiectivelor, strategiilor, nevoilor si dorintelor clientului; prin intelegerea a ce ii place si ce ii displace

d) prin tratarea tuturor clientilor corect si coerent (= mereu la fel)

e) prin practicarea vinzarii de rulaj ( = ‘vinde-i ce si cit se vinde’)

f) prin luarea in considerare a punctului de vedere al clientului si vinzarea in sistem ‘win-win’ (‘eu cistig, tu cistigi’)

g) prin sustinerea politicii de lucru a firmei mama

4. Creeze o buna impresie, de profesionist

a) intotodeauna sa fie curat si bine imbracat

b) sa urmeze normele bunei cuviinte

c) sa fie creativ si inovativ

d) sa fie entuziast si pozitiv

e) sa vorbeasca clientului intr-un limbaj pe care acesta sa-l intelega

f) sa fie politicos

g) sa se adapteze la stilul si nevoile clientului

5. Opereze eficient si economic

a) sa aiba grija de datoriile clientilor catre firma mama, astfel incit acestea sa fie corect, integral si la timp platite

b) sa cheltuiasca banii firmei intr-un mod justificat si judicios

c) sa nu isi depaseasca bugetul alocat

d) sa isi controleze si raporteze cheltuielile

e) sa completeze si trimita regulat toate inregistrarile si rapoartele cerute

6. Dezvolte si imbunatateasca reteaua de distributie

a) prin ajutarea clienilor sa-si dezvolte propriile obiective si strategii de lucru

b) prin ajutarea clientilor sa-si imbunatateasca activitatea de vinzare si distributie, asa incit sa fie la fel de buna cu cea a concurentei lor

c) prin ajutarea clientilor sa isi recruteze si educe oamenii de vinzare

d) prin ajutarea clientilor sa-si dezvolte un sistem competitiv si motivant de compensare pentru forta de vinzare

e) prin imbunatatirea continua a cunostintelor si talentelor de vinzare al oamenilor clientilor

Responsabilitatile KAMului se subsumeaza urmatoarelor zone de lucru:

1. Rezultate de business

2. Dezvoltarea oamenilor (din subordine si oamenii clientilor)

3. Dezvoltarea clientilor.

1. REZULTATE DE BUSINESS

· sa-si atinga targeturile / obiectivele de vinzare stabilite de firma

· sa atinga standardele de prezenta in retail (raft si display-uri)

· sa aibe si execute un plan ordonat de acoperire a teritoriului

· sa execute ofertele speciale si promotiile, ca si planurile de merchandising, in limita bugetului alocat

· sa furnizeze feedback managementului si patronatului firmei

2. DEZVOLTAREA OAMENILOR

· sa construiasca si sa intretine o atmosfera buna de lucru si un spirit de echipa

· sa contribuie la imbunatatirea performantelor echipei

3. CLIENTUL

· sa seteze obiective de vinzare pentru fiecare client

· sa comunice si sa creeze un front comun de lucru

· sa se asigure ca orice client sustine planurile agreate in mod comun cu : infrastructura, oameni si investitii

· sa-l ajute in recrutarea si selectarea personalului, si in special al celui managerial

Motivarea / Compensarea KAMului

Pentru ca sa asiguram ca orice KAM isi face treaba conform cu reposnabilitatile sale si la standardele impuse, e important ca sa fie corect motivat cu o compensatie in linie cu asteptarile sale, nivelul pietii si performantele avute. 

Sint doua reguli ce trebuie avute in vedere :

1. Compensarea baneasca nu trebuie sa coboare sub un anumit plafon – recomand echivalentul in lei a $300. Cheltuielile legate de munca in teren, inclusiv celem pentru hrana si odihna trebuie sa se adauge acestui plafon.

2. Compensarea baneasca trebuie sa aiba 3 elemente:

A. Salariul de baza


25%

B. Comision din vinzari 

75%

C. Alocatia de hrana zilnica

conform legii sau cu chitante de decontare in perioade de deplasare

Salariul trebuie sa aiba o componenta care sa descurajeze absentarea. Salariul trebuie sa se situeze pe o curba crescatoare, si trebuie revizuit anual, in functie de perfomantele avute. Salariul de baza (scris mai jos, $200) trebuie sa fie declarat ca atare pe cartea de munca si toate taxele corespunzatoare platite de catre firma.

Comisionul trebuie sa fie legat de performantele de vinzare si de lucru. Factorii pe care se bazeaza comisionul trebuie modificati din cind in cind, dar nu mai repede de minim 3 luni. In plus, prin concursuri cu premii si premieri spontane pentru rezultate remarcabile specifice, KAM va mai primi bani suplimentari in mod nu neaparat regulat. Aceste premieri pot fi banesti, dar si in  haine, incaltaminte, genti de business, sau alte scule de lucru, inclusiv masina de servici, astfel ajutind la construirea unei imagini profesionale a firmei si la tinerea moralului KAMului.

Factorii pe care se poate acorda comisionul sint :

1. vinzarea valorica

2. vinzarea in baxuri sau unitati statistice

3. factori de productivitate (numar total clienti, numar clienti noi, numar de vizite realizate intr-e anumita perioada, numar de tipuri de produse vindute, numar de facturi / vinzari realizate, etc.)

4. rezultate in urma anumitor actiuni pe o perioada data (de emplu distribution  drive pe un anumit produs)

5. rezultate de merchandising

Intr-o prima faza, recomand ca, pe linga salariul de baza echivalent cu valoarea in lei a $200, un KAM sa primeasca:

1. inca 0,5% net (= bani platiti in mina) din vinzarea lunara valorica, facturata si incasata, fara TVA, a minim (= in urma atingerii a) 500 milioane lei;

2. inca 0,7% net din vinzarea lunara valorica, facturata si incasata, fara TVA, intre 500 milioane si 1,5 miliarde lei

3. 1% net pentru orice vinzare lunara, facturata si incasata, fara TVA, facuta peste valoarea de 1,5 miliarde lei.

Alocatia pentru hrana

Alocatia pentru hrana se acorda pe baza unui raport de cheltuieli si nu trebuie sa depseasca $10/zi, respectiv 5$/masa, din care firma suporta 80%. Masa de seara nu se acorda daca KAMul lucreaza in ziua respectiva in orasul in care locuieste. Banii pentru alocatia de hrana se dau ca si avans lunar. Raportul de cheltuieli pe hrana se trimite lunar si diferenta baneasca e data KAMului. Bacsisurile pentru chlener se scriu separat pe chitanta. Daca e vorba de o masa de protocol, cu un client, aceasta se expenseaza integral.

Perioada de proba

Conform obiceiurilor de pe piata, orice angajator are dreptul de a avea o perioada minima de proba din momentul angajarii unui KAM nou. Aceasta perioada variaza, de la o situatie la alta – media si recomandarea este de 3 luni. 

In aceasta perioada, angajatorul de obicei completeaza cartea de munca cu nivelul salariului de baza (echivalent a $200) si plateste numai salariul de baza si, dupa caz, comision. Dupa terminarea perioadei de proba, si continuate fiind responsabilitatile de lucru ale angajatului, intevine regula compensatiei banesti minime – scrisa mai sus - (echivalentul a $300), care se si inscrie de obicei in cartea de munca.

Raportarea activitatii

KAM are obligatia de a raporta corect si regulat coordonatele activitatii sale din teren si rezultatele obtinute. Rapoartele sint trimise patronului / managerului de vinzare pe tara. Rapoartele uzuale sint:

DSR – Daily Sales Report – Raportul de vinzare zilnic
· se completeaza dupa fiecare vizita la un clienti si se trimite zilnic, porin e mail sau posta

· cuprinde ora de vizitare, clientul vizitat, tipul de client, numarul de tipuri de produse existent in stoc, volumul vindut, tipul de plata, data de plata si comentarii. Deasemena poate contine alte obiective specifice de urmarit (de exemplu, situatia merchandising-ului sau a unor oferte speciale).

Journey Plan – Planul de deplasare si vizitare a clientilor

· se completeaza si modifica spataminal si lunar (sint doua formulare diferite)

· contine clientii in ordinea in care vor fi vizitati, in fiecare zi a saptaminii, si obiectivele de volum pentru fiecare vizita

Lista de clienti actuali si potentiali cu toate datele necesare

- fiecare client, cu numele, adresa, telefon, persoana de contact, tip de client si volum estimat lunar

Fisa Clientului / Dosarul cu istoricul de lucru cu clientul

· contine datele principale ale fiecarui client si formularul de stocuri si comenzi pentru fiecare vizita

· deasemenea , toate datele, formularele si contractele de lucru incheiate cu clientul respectiv

Rutina zilnica a KAMului

KAM viziteaza, in zona teritoriala pe care o are in acoperire:

· toti engrosisti activi care lucreaza cu firma

· engrosistii potentiali

· magazinele de detaliu importante

· lanturile internationale, la sediu si la fiecare punct de lucru

· distribuitorii cu contract din zona, la sediu si la fiecare punct de lucru.

KAM vinde, verifica preturile, aranjeaza marfa si executa ofertele speciale si activitatile de merchandising la toti clientii de mai sus. Pentru magazine (clientii de detail) functia principala a KAMului e sa creeze cerere de produs si sa asigure prezenta in magazin ; dar poate sa si vinda, direct (cu livrare de la depozit) sau indirect (cu livrare de la un engrosist sau distribuitor).

La distribuitor, KAMul, in afara de activitatea de negociere si stabilire a stocului, KAMul are obligatia sa mearga pe teren cu vinzatorii acestuia, pentru training si control a activitatii de distributie.

Saptaminal, la inceputul fiecarei saptamini, KAMul vine la sediu, submite rapoartele completate patronului (rapoartele de vinzari, journey plan-ul pe saptamina ce urmeaza, listele de clienti aduse la zi, decontul de cheltuieli pentru calatoria de afaceri a saptaminii trecute) si incaseaza banii de avans pentru calatoria de afaceri a saptaminii urmatoare.

Alte elemente ale pachetului de lucru

1. Masina de serviciu.

KAMul este responsabil pentru buna intretinere si  folosinta a masinii. Spalarea masinii este decontata de firma in limita a $5/saptamina, cu bon de decontare. Reparatiile si piesele de schimb sint suportate de catre firma.

Masina va fi asigurata full- casco. In cazul lovirii sau accidentarii masinii, daca vina apartine KAMului acesta va suporta, de la caz la caz, pina la 50% din cheltuielile de reparatie ale masinii. Daca KAMul nu poarta nici o raspundere pentru producerea accidentului, situatie documentata de organele in drept, intregul cost al reparatiilor va fi suportat de catre firma, si banii recuperati de la asigurari.

2. Comunicatiile / telefonul de serviciu

Cheltuilelile lunare pentru telefonie mobila vor fi compensate lunar, pe baza de raport de cheltuieli si factura detaliata cu sublinierea telefoanelor date in interes de serviciu, catre clienti, in limita a $50 convorbiri lunare. Legatura cu firma se tine in principal pe telefonul firmei. KAMul are dreptul sa foloseasca, in limite rezonabile, faxuri si telefoane publice, care vor fi expensate, ca si servicii de internet si e mail, daca va avea computer de serviciu si va avea nevoie sa comunice comenzi si rapoarte.

3. Hotel / Cazare

Pentru deplasarile de afaceri, KAMul are dreptul sa stea la hotel. Suma maxima admisibila de expensat pentru o noapte la hotel este de 500,000 lei / noapte. In cazuri speciale, daca nu se gaseste cazare in limita acestei sume, KAMul trebuie sa ceara acordul patronului pentru suplimentarea diferentei.

Am citit, inteles, si ma oblig sa respect cele scrise mai sus, ce vor avea valabilitate de contract intre parti. Acest contract este valabil pe o peerioada de 6 luni din acest moment, urmind sa fie modificat ulterior, acolo unde e cazul.

Patron,







Key Account Manager,

Robert Erbasu






Andrei Radulescu

